|  |  |
| --- | --- |
| **Назив пројекта**   1. **Пројектна повеља (Project Charter)** | Креирање ГИС модела за идентификацију подручја са високим ризиком од поплава у Србији. Скраћено: ГИС модел за идентификацију ризика од поплава. |
| **Основ пројекта** | Поплаве представљају једну од најчешћих и најразорнијих природних катастрофа у многим регионима. Имајући у виду климатске промене, све чешће екстремне падавине и неадекватно планирање урбаних и руралних подручја, неопходно је развити алате за превентивну идентификацију ризичних подручја. Употребом географских информационих система (ГИС), могуће је на основу историјских и просторних података мапирати зоне високог ризика од поплава и тиме допринети бољем планирању и заштити становништва и инфраструктуре. |
| **Циљеви и обухват пројекта** | **Циљеви**  -Детаљно истраживање и прикупљање свих релевантних и проверених података који се односе на поплаве, са фокусом на историјат поплава, просторне и климатске услове, као и водотокове;  -Просторна идентификација и визуелни приказ подручја са повећаним ризиком од поплава, заснован на интегрисаним подацима (хидрографија, климатски фактори (падавине) и историјски запис о поплавама), са класификацијом ризика;  -Практична примена резултата кроз кориснички разумљив ГИС модел и мапе, које могу послужити као основа за даље студије, планове заштите и управљање ризицима, уз објављивање резултата у дигиталној форми која је лако доступна свима.  **Обухват**  Подаци који ће бити обрађени у оквиру овог пројекта односе се искључиво на унапред дефинисано географско подручје, и обухватају проверене податке: дигитални модел терена (DEM), хидрографску мрежу (реке), као и документоване случајеве поплава у претходним деценијама са количином падавина на том простору. Неће бити обрађивани индиректни утицаји поплава на суседна подручја (нпр. миграције становништва, економске последице, или секундарни утицаји на инфраструктуру изван граница истраживаног подручја). Укључивање таквих фактора би захтевало проширење обима рада, значајна теренска истраживања и ангажовање ширег стручног тима, што премашује временски и финансијски оквир дефинисан овим студентским пројектом. |
| **Стејкхолдери** | **Корисници**: сви заинтересовани појединци и организације (институције, удружења, компаније и др.) који ће добити могућност да употребе резултате овог пројекта за сопствене радове и даља истраживања која се баве истом или сличном тематиком.  **Наручилац пројекта и финансијер**: проф. др Александар Пеулић, предметни професор.  **Пројект менаџер/пројектни тим**: Кемил Ибрахимовић, студент мастер студија ГИС-а на Географском факултету Универзитета у Београду. |
| **Кључни догађаји** | Почетак пројекта: 6. август 2025.  Издвојени и за обраду припремљени релевантни  подаци за потребе реализације пројекта: 8-12. август 2025.  Успешна интеграција свих прикупљених података и  формирање ГИС базе: 12-16. август 2025.  Затворен пројекат и достављен извештај: 16-19. август 2025. |
| **Буџет пројекта** | Укупан буџет: 50 поена  Прикупљање, припрема и интеграција података: 15 поена  Анализа у ГИС окружењу: 25 поена  Извештај: 10 поена |
| **Претпоставке, ограничења и ризици** | **Претпоставке**   * Унапред дефинисан рок је довољан за успешну реализацију пројекта. * Подаци који ће се користити су довољно прецизни и доступни. * Пројект менаџер/ пројектни тим има основно предзнање из ГИС алата и анализа.   **Ограничења**   * Ограничен временски оквир за реализацију. * Недостатак теренских података за валидност модела. * Рад само у студентском капацитету, без институционалне подршке. * **Ризици** * Недоступност неких кључних података. * Техничке потешкоће при раду у ГИС окружењу. * Болест пројектног менаџера. |